Държавен вестник, бр. 26, 2000 г., стр. 24

С Т Р .  2 4
Д Ъ Р Ж А В Е Н   В Е С Т Н И К
Б Р О Й 26
Член 19
Консулското длъжностно лице има право
да предава на граждани на изпращащата дър-
жава съдебни и несъдебни документи, да из-
пълнява съдебни поръчки, включително и та-
кива по осигуряване или вземане на показа-
ния, необходими на съдилищата на изпраща-
щата държава, в съответствие с действащите
международни договори или, ако такива не са
налице, по начин, който не противоречи на за-
коните и правилниците на приемащата и на
изпращащата държава.
 Член 20
1. Компетентните органи на приемащата
държава незабавно уведомяват консулското
длъжностно лице за смъртта на гражданин на
изпращащата държава, настъпила на терито-
рията на приемащата държава, предават без-
платно заверен препис от акта за смърт.
2.Компетентните органи на приемащата
държава уведомяват във възможния най-кра-
тък срок за откриване на наследство, ако почи-
налият е гражданин на изпращащата държава,
както и за откриване на наследство, независи-
мо от гражданството на починалото лице, ако
гражданин на изпращащата държава е наслед-
ник, заветник или предявява претенции към
наследството на друго основание.
3. Компетентните органи на приемащата
държава предприемат необходимите мерки,
предвидени от законите и правилниците на тази
държава, за запазването на наследството, пре-
дават на консулското длъжностно лице препис
от завещанието, ако такова е направено, както
и цялата информация за характера и стойност-
та на наследството, включително за сумите по
застраховките, възнаграждението и застрахо-
вателните полици и за размера на платежите,
които се полагат като компенсация във връзка
с нещастен случай. Също така уведомяват дали
е назначен управител на наследството, както и
за датата на започване на производството по
реализацията на наследството или за стадия, в
който то вече се намира.
4. Консулското длъжностно лице има право,
без да е необходимо да бъде упълномощено, да
представлява непосредствено или чрез предс-
тавител пред съдилищата и другите компетен-
тни органи на приемащата държава граждани-
на на изпращащата държава, който има наслед-
ствени права или претендира за наследството,
открито в приемащата държава, ако той отсъ-
ства или няма свой представител в приемащата
държава. Това представителство продължава
дотогава, докато представляваното лице наз-
начи свой пълномощник или само поеме защи-
тата на своите права и интереси.
5. Консулското длъжностно лице има право:
а) да изисква приемащата държава да пред-
приеме всички необходими мерки за запазване
на наследството, в това число и определяне на
управител на наследството, или лично да из-
върши действия по запазването и управлението
на наследството, както и за предотвратяване на
неговото разпиляване или за нанасяне на някоя
друга вреда;
б) да бъде продадено имущество, влизащо в
състава на наследството, както и да бъде уведо-
мено за датата, определена за продажбата.
6. След приключване на производството по
реализацията на наследството компетентни-
те органи на приемащата държава уведомя-
ват по възможност в най-кратък срок за това
консулското длъжностно лице и след изпла-
щане на дълговете, данъците и таксите в срок
до 3 месеца му предават наследственото иму-
щество или части от него, полагащо се на
лицата, които консулското длъжностно лице
представлява.
7. Консулското длъжностно лице има право
да получи с цел да предаде на лицето, притежа-
ващо това право, части от наследственото иму-
щество, полагащи се на граждани на изпраща-
щата държава, които не живеят постоянно в
приемащата държава, както и да получи суми-
те, които следва да се изплатят на правоимащи-
те като обезщетения, пенсии, възнаграждения
и платежи по застрахователни полици.
8. Препращането на имуществото и парич-
ните суми в изпращащата държава съгласно
разпоредбите на т. 6 и 7 на този член може да
бъде извършено изключително при спазване
на законите и правилниците на приемащата
държава.
9. В случай, че гражданин на изпращащата
държава, който не живее постоянно в приема-
щата държава, почине по време на престоя си в
тази държава, личното имущество, което е но-
сил със себе си, паричните суми и документите
следва да бъдат запазени от компетентните
органи на приемащата държава и предадени без
специално производство на консулското длъж-
ностно лице.
Консулското длъжностно лице изплаща дъл-
говете, които починалото лице е направило по
време на престоя си в приемащата държава, до
размера на стойността на полученото имущес-
тво. По отношение на това имущество намира
приложение разпоредбата на т. 8 на този член.
Член 21
1. Консулското длъжностно лице има пра-
во в рамките на своя консулски окръг да се
среща и да влиза във връзка с всеки гражда-
нин на изпращащата държава, да го съветва и
да му оказва необходимото съдействие, вклю-
чително и вземането на мерки за оказване на
правна помощ.
Приемащата държава не ограничава връз-
ките на гражданите на изпращащата държава с
консулството и техния достъп до него.